**Δήλωση απορρήτου**

# Ποιοι είμαστε και πώς μπορείτε να επικοινωνήσετε μαζί μας;

Είμαστε η «**Λ. & Χ. ΚΩΤΟΥΛΑΣ – Χ. ΤΟΚΜΑΚΙΔΗΣ Ο.Ε**». αλλά συνήθως χρησιμοποιούμε απλά το όνομα SLICE και βρισκόμαστε στην Καστορία στην διεύθυνση κορύτσας 2.

Όσον αφορά στην προστασία της ιδιωτικότητάς σας, εμείς αποφασίζουμε πώς και για ποιους σκοπούς γίνεται η επεξεργασία των προσωπικών σας δεδομένων. Στη γλώσσα της προστασίας των προσωπικών δεδομένων αυτό μας καθιστά "υπεύθυνο επεξεργασίας" (δηλαδή το μέρος που είναι υπεύθυνο για τον τρόπο επεξεργασίας των προσωπικών σας δεδομένων).

Εάν έχετε οποιεσδήποτε ερωτήσεις σχετικά με τον τρόπο επεξεργασίας των προσωπικών σας δεδομένων, μπορείτε να επικοινωνήσετε με την ομάδα προστασίας δεδομένων στο info@sliceapp.gr

# Ποιες κατηγορίες προσωπικών δεδομένων επεξεργαζόμαστε;

Όταν χρησιμοποιείτε την πλατφόρμα μας, επεξεργαζόμαστε προσωπικά δεδομένα που παρέχονται ενεργά από εσάς, συλλέγονται από τη συσκευή σας όταν αλληλεπιδράτε μαζί μας ή λαμβάνονται από τρίτα μέρη. Γενικότερα, επεξεργαζόμαστε τις ακόλουθες κατηγορίες προσωπικών δεδομένων:

**Δεδομένα Λογαριασμού/ Προφίλ**

συμπεριλαμβανομένων του ονόματος, της διεύθυνσης ηλεκτρονικού ταχυδρομείου, του κωδικού πρόσβασης, του αριθμού τηλεφώνου, της χώρας, του αναγνωριστικού χρήστη, της γλώσσας και άλλων ρυθμίσεων προφίλ σας

**Δεδομένα Παραγγελίας και Παράδοσης**

συμπεριλαμβανομένων των στοιχείων παράδοσης (π.χ. διεύθυνση παράδοσης, ημερομηνία και ώρα παράδοσης, τύπος συλλογής), αναγνωριστικά παραγγελίας, ιστορικό παραγγελιών, ονόματα και ποσότητες προϊόντων

**Δεδομένα Τοποθεσίας**

συμπεριλαμβανομένης της διεύθυνσης, του ταχυδρομικού κώδικα, της πόλης, της χώρας, του γεωγραφικού μήκους και πλάτους

**Πληροφορίες Συσκευής**

συμπεριλαμβανομένων του αναγνωριστικού συσκευής, της διεύθυνσης IP, των πληροφοριών συνεδρίας, των ρυθμίσεων διαμόρφωσης της συσκευής, του λειτουργικού συστήματος, των αλληλεπιδράσεων με την πλατφόρμα, όπως τα

προϊόντα που προστίθενται στο καλάθι, και άλλων δεδομένων που λαμβάνονται μέσω web-trackers

**Δεδομένα Πληρωμής**

συμπεριλαμβανομένων των στοιχείων της μεθόδου πληρωμής, του ποσού πληρωμής, των στοιχείων του παραλήπτη της πληρωμής, των στοιχείων επιστροφής χρημάτων και των τραπεζικών αποδείξεων

Μπορείτε να βρείτε όλες τις λεπτομέρειες σχετικά με τον τρόπο με τον οποίο επεξεργαζόμαστε τα προσωπικά σας δεδομένα παρακάτω.

# Τι κάνουμε με τα προσωπικά σας δεδομένα;

## Α. Όταν δημιουργείτε έναν λογαριασμό

**Δημιουργία Λογαριασμού**

Για τη δημιουργία ενός λογαριασμού χρήστη στην πλατφόρμα μας, πρέπει να επεξεργαστούμε τα **δεδομένα του λογαριασμού σας**, όπως το όνομα, τη διεύθυνση ηλεκτρονικού ταχυδρομείου, τον κωδικό πρόσβασης, τον αριθμό τηλεφώνου, τη χώρα και τη γλώσσα επιλογής σας

Οι πληροφορίες που ζητάμε κατά τη διαδικασία δημιουργίας λογαριασμού είναι απαραίτητες για να κάνουμε το πρώτο βήμα στη δημιουργία της συμβατικής μας σχέσης μαζί σας, ώστε να μπορούμε να σας παρέχουμε τις υπηρεσίες μας.

Αποθηκεύουμε αυτά τα προσωπικά δεδομένα για όσο διάστημα παραμένετε χρήστης μας και κατά τη συνήθη πορεία των πραγμάτων τα διαγράφουμε όταν διαγράψετε τον λογαριασμό σας ή μετά από 3 χρόνια αδράνειας, εκτός εάν άλλες κανονιστικές και νομικές απαιτήσεις επιβάλλουν μεγαλύτερη διατήρηση των δεδομένων σας.

**Επιλογές Single-Sign-On ("SSO")**

Σας προσφέρουμε τη δυνατότητα να εγγραφείτε στην πλατφόρμα μας χρησιμοποιώντας ένα από τα ευρέως χρησιμοποιούμενα συστήματα κοινωνικής δικτύωσης, όπως το Facebook, την Google ή την Apple. Εάν έχετε ήδη λογαριασμό σε κάποια από αυτές τις υπηρεσίες, μπορείτε να εγγραφείτε και να συνδεθείτε στην πλατφόρμα μας χρησιμοποιώντας τα δεδομένα χρήστη σας σε αυτούς τους παρόχους.

Κατά τη σύνδεση σας με την επιλογή SSO, ενδέχεται να αποκτήσουμε πρόσβαση σε **δεδομένα SSO**, όπως το όνομα, η διεύθυνση ηλεκτρονικού ταχυδρομείου, ο αριθμός τηλεφώνου, η χώρα, το αναγνωριστικό χρήστη και η ημερομηνία γέννησής σας, εφόσον έχετε κοινοποιήσει αυτά τα δεδομένα στον πάροχο SSO.

Αυτές οι πληροφορίες είναι απαραίτητες για την έναρξη της συμβατικής μας σχέσης με τους χρήστες μας. Δε λαμβάνουμε, ούτε αποθηκεύουμε ποτέ τον κωδικό πρόσβασης που χρησιμοποιείτε σε αυτά τα συστήματα.

Πληροφορίες σχετικά με τρίτους παρόχους SSO μπορείτε να βρείτε εδώ:

**Facebook** <https://www.facebook.com/privacy/explanation> **Google** <https://support.google.com/accounts/answer/112802> **Apple** <https://support.apple.com/en-us/HT204053>

Η νομική βάση για αυτή την επεξεργασία είναι η "σύναψη ή εκτέλεση σύμβασης" σύμφωνα με το άρθρο 6(1) (β) ΓΚΠΔ.

Επεξεργαζόμαστε αυτά τα προσωπικά δεδομένα για όσο διάστημα παραμένετε πελάτης μας ή μέχρι να διαγράψετε τον λογαριασμό σας στον πάροχο SSO.

**Διαχείριση λογαριασμού**

Μπορείτε να έχετε πρόσβαση στο προφίλ του λογαριασμού σας ανά πάσα στιγμή για να κάνετε αλλαγές, να παρέχετε πρόσθετες πληροφορίες ή να δείτε τις προηγούμενες παραγγελίες σας. Τα δεδομένα σας υποβάλλονται επίσης σε επεξεργασία για τη διαχείριση του προφίλ σας, η οποία περιλαμβάνει ενέργειες όπως η διασφάλιση της ακρίβειας των προσωπικών σας στοιχείων, η επεξεργασία τυχόν τροποποιήσεων που πραγματοποιείτε και η διαχείριση τεχνικών ζητημάτων που μπορεί να αντιμετωπίζετε.

Οι πληροφορίες που επεξεργαζόμαστε για τον σκοπό αυτό περιλαμβάνουν **δεδομένα λογαριασμού, δεδομένα παραγγελίας και παράδοσης, δεδομένα πληρωμής και πληροφορίες συσκευής**.

Η διαχείριση του προφίλ σας αποτελεί θεμελιώδη λειτουργία της πλατφόρμας μας. Χωρίς αυτή τη διαδικασία, δεν μπορούμε να σας παρέχουμε τις υπηρεσίες μας. Ως εκ τούτου, η νομική βάση για την εν λόγω επεξεργασία είναι η "εκτέλεση σύμβασης" σύμφωνα με το άρθρο 6(1)(β) ΓΚΠΔ.

Αποθηκεύουμε αυτά τα προσωπικά δεδομένα για όσο διάστημα παραμένετε πελάτης μας και κατά τη συνήθη πορεία των πραγμάτων τα διαγράφουμε όταν διαγράψετε το λογαριασμό σας ή μετά από 3 χρόνια αδράνειας, εκτός εάν άλλες κανονιστικές και νομικές απαιτήσεις επιβάλλουν περαιτέρω διατήρηση.

## Β. Όταν περιηγείστε στην πλατφόρμα μας

**Cookies και παρόμοιες τεχνολογίες web tracking**

Χρησιμοποιούμε τεχνολογίες web tracking (π.χ. cookies, SDKs, pixels μέτρησης) όταν περιηγείστε στην πλατφόρμα μας, είτε είστε χρήστης, είτε επισκέπτης. Αυτές οι τεχνολογίες μας επιτρέπουν να διευκολύνουμε τη λειτουργία της πλατφόρμας μας, να βελτιώσουμε την απόδοση και την ασφάλειά της ή να κατανοήσουμε τον τρόπο με τον οποίο οι χρήστες μας αλληλεπιδρούν με την πλατφόρμα μας. Επιπλέον, οι τεχνολογίες αυτές μας επιτρέπουν να παρέχουμε εξατομικευμένο περιεχόμενο ή στοχευμένη διαφήμιση στους χρήστες μας.

Τα cookies και οι τεχνολογίες web tracking ενδέχεται να χρησιμοποιούνται για τη συλλογή δεδομένων που τις εντάσσουμε στις **πληροφορίες συσκευής**, συμπεριλαμβανομένου του αναγνωριστικού της συσκευής σας, της διεύθυνσης IP, των πληροφοριών περιόδου λειτουργίας του περιηγητή σας (session information), των προτιμήσεων σας, όπως οι ρυθμίσεις γλώσσας, των αλληλεπιδράσεων σας με την πλατφόρμα μας, όπως τα αντικείμενα που προστίθενται στο καλάθι, της ανάλυσης των επιδόσεων της πλατφόρμας και της αναφοράς διαφόρων συμβάντων (crash reporting).

**Εξατομικευμένο περιεχόμενο και προτάσεις**

Όταν περιηγείστε στην πλατφόρμα μας, σας παρουσιάζουμε μια σειρά καταστημάτων και προϊόντων. Ενδέχεται να προσαρμόσουμε το περιεχόμενο της πλατφόρμας μας έτσι ώστε να σας εμφανίζονται προμηθευτές που βρίσκονται κοντά σας, από τους οποίους έχετε παραγγείλει στο παρελθόν ή προϊόντα που πιστεύουμε ότι μπορεί να σας ενδιαφέρουν. Για να καταστήσουμε αυτή τη λειτουργία διαθέσιμη, χρειαζόμαστε τα **δεδομένα λογαριασμού σας, τα δεδομένα τοποθεσίας, τα δεδομένα παραγγελίας και παράδοσης και τις πληροφορίες συσκευής**.

Αυτή η διαδικασία μπορεί να περιλαμβάνει κατηγοριοποίηση χρηστών με βάση τα δεδομένα που συλλέγουμε από εσάς. Επιπλέον, μπορούμε να κάνουμε προβλέψεις σχετικά με τα δημογραφικά στοιχεία (π.χ. ηλικία, φύλο) ή τις καταναλωτικές προτιμήσεις των χρηστών μας. Ως αποτέλεσμα, οι προτάσεις μας ενδέχεται να αναδεικνύουν συγκεκριμένα προϊόντα ή κουζίνες, όπως ιταλικά εστιατόρια, ή προϊόντα vegan.

Σημειώστε ότι αυτές οι διαδικασίες δεν θα έχουν νομικές ή παρόμοιες σημαντικές επιπτώσεις σε εσάς. Το μόνο αποτέλεσμα αυτής της διαδικασίας θα είναι ότι θα λαμβάνετε προτάσεις για προϊόντα ή προμηθευτές που ταιριάζουν με τα ενδιαφέροντα και τις διατροφικές σας προτιμήσεις.

Οι δραστηριότητές μας στο πλαίσιο του εξατομικευμένου περιεχομένου και των προτάσεων αποτελούν τον πυρήνα της πλατφόρμας μας, χωρίς τον οποίο δεν θα μπορούσαμε να σας προσφέρουμε σχετικά προϊόντα και, ως εκ τούτου, δεν μπορούμε να σας παρέχουμε τις υπηρεσίες μας. Θα θέλαμε να τονίσουμε ότι το εξατομικευμένο περιεχόμενο που παρουσιάζουμε σε αυτό το πλαίσιο είναι ξεχωριστό από τις πρωτοβουλίες μάρκετινγκ που πραγματοποιούνται στην πλατφόρμα μας.

## Γ. Όταν πραγματοποιείτε μια παραγγελία

**Καλάθι αγορών και αποθήκευση των προστιθέμενων στοιχείων για αργότερα**

Μόλις συνδεθείτε στο προφίλ σας και επιλέξετε αντικείμενα, αυτά θα αποθηκευτούν στο καλάθι σας. Ακόμη και αν κλείσετε το πρόγραμμα περιήγησης ή την εφαρμογή σας, μπορείτε να συνεχίσετε την παραγγελία σας από εκεί που την αφήσατε. Για να καταστήσουμε αυτή τη λειτουργία διαθέσιμη στην πλατφόρμα μας, επεξεργαζόμαστε τα **δεδομένα του λογαριασμού** σας, τις **πληροφορίες της συσκευής** σας και τα **δεδομένα παραγγελίας και παράδοσης**.

Η λειτουργία του καλαθιού αγορών είναι απαραίτητη για την πλατφόρμα μας, καθώς μας επιτρέπει να λαμβάνουμε και να επεξεργαζόμαστε την παραγγελία σας. Χωρίς αυτήν, δεν θα μπορούσαμε να συνάψουμε σύμβαση μαζί σας.

Η νομική βάση για αυτή την επεξεργασία είναι η «σύναψη ή εκτέλεση σύμβασης» σύμφωνα με το άρθρο 6 (1) (β) ΓΚΠΔ.

Τα δεδομένα αυτά διαγράφονται εφόσον δεν τα χρειαζόμαστε πλέον, μόλις κάνετε την παραγγελία σας ή αμέσως αφού αφαιρέσετε τα πάντα από το καλάθι αγορών σας.

**Επεξεργασία παραγγελιών**

Μόλις εγγραφείτε επιτυχώς στην πλατφόρμα μας, μπορείτε να κάνετε την παραγγελία σας. Για να επεξεργαστούμε την παραγγελία σας, θα πρέπει να λάβουμε τα προσωπικά σας δεδομένα.

Για να επεξεργαστούμε την παραγγελία σας, χρειαζόμαστε τα **δεδομένα του λογαριασμού** σας, καθώς και τα **δεδομένα της παραγγελίας και της παράδοσής** σας, συμπεριλαμβανομένης της διεύθυνσής σας, του ταχυδρομικού κώδικα, της πόλης, της χώρας, του γεωγραφικού μήκους και πλάτους, του αναγνωριστικού της παραγγελίας, των οποιωνδήποτε επιπρόσθετων οδηγιών ή σχολίων, των ονομάτων και των ποσοτήτων των προϊόντων.

Αυτές οι πληροφορίες είναι απαραίτητες για να προωθήσουμε την παραγγελία σας για τα επόμενα βήματα ώστε να διασφαλίσουμε την επιτυχή παράδοση της παραγγελίας σας. Χωρίς αυτές τις πληροφορίες, δεν θα μπορούσαμε να λάβουμε τα απαραίτητα μέτρα για την εκπλήρωση των συμβατικών μας υποχρεώσεων προς εσάς.

Η νομική βάση για την εν λόγω επεξεργασία είναι η «εκτέλεση σύμβασης» σύμφωνα με το άρθρο 6 (1)(β) ΓΚΠΔ, και η «συγκατάθεση» σύμφωνα με το άρθρο 9(2)(α) ΓΚΠΔ για δεδομένα που σχετίζονται με την υγεία.

Θα επεξεργαστούμε τα δεδομένα για τον σκοπό αυτό για την ίδια διάρκεια με τα υπόλοιπα δεδομένα του λογαριασμού σας.

**Τιμολόγηση**

Εάν αποφασίσετε να προχωρήσετε με την παραγγελία σας, θα πρέπει να λάβουμε πληρωμή για τα είδη που έχετε επιλέξει.

Όταν πραγματοποιείτε μια παραγγελία και επιλέγετε έναν πάροχο πληρωμών, οι πληροφορίες σας θα κοινοποιηθούν στον επιλεγμένο πάροχο πληρωμών για να ξεκινήσει η διαδικασία πληρωμής. Ως πελάτης αυτών των παρόχων πληρωμών, μπορείτε να βρείτε πληροφορίες σχετικά με τις πρακτικές απορρήτου τους στις ξεχωριστές δηλώσεις απορρήτου τους.

Μετά την πληρωμή της παραγγελίας σας, είμαστε νομικά υποχρεωμένοι να σας παρέχουμε φορολογικό παραστατικό/ απόδειξη για τις υπηρεσίες που παρέχονται από το SLICE. Για την εκπλήρωση αυτής της απαίτησης και τη διευκόλυνση της πληρωμής σας, πρέπει να επεξεργαστούμε τα **δεδομένα του λογαριασμού** σας, τα **δεδομένα παραγγελίας και παράδοσης** και τα **δεδομένα πληρωμής**, συμπεριλαμβανομένων των δεδομένων της μεθόδου πληρωμής, του ποσού πληρωμής, των στοιχείων του παραλήπτη της πληρωμής και των στοιχείων επιστροφής χρημάτων.

Σε κάθε περίπτωση, το συνεργαζόμενο κατάστημα (π.χ. εστιατόριο) που λαμβάνει την παραγγελία σας είναι υπεύθυνο για την έκδοση και παράδοση σε εσάς του φορολογικού παραστατικού/ απόδειξης για τα προϊόντα που έχετε παραγγείλει και πληρώσει. Στην περίπτωση αυτή, τα προσωπικά δεδομένα που είναι απαραίτητα για την εκπλήρωση των απαιτήσεων τιμολόγησης βάσει της ισχύουσας νομοθεσίας κοινοποιούνται στον πωλητή με αποκλειστικό σκοπό την έκδοση απόδειξης.

Η νομική βάση για την επεξεργασία αυτή είναι η «νομική υποχρέωση» σύμφωνα με το άρθρο 6 (1)(γ) ΓΚΠΔ.

Αποθηκεύουμε αυτά τα προσωπικά δεδομένα για τουλάχιστον 5 έτη από το ημερολογιακό έτος έκδοσης του φορολογικού παραστατικού.

**Αποθήκευση των μεθόδων πληρωμής σας**

Για να κάνουμε τη διαδικασία της παραγγελίας σας ακόμα πιο εύκολη, η πλατφόρμα μας σας προσφέρει τη δυνατότητα να αποθηκεύσετε τη μέθοδο πληρωμής που προτιμάτε. Αυτό σημαίνει ότι, εάν επιλέξετε να αποθηκεύσετε τη μέθοδο πληρωμής σας, δεν θα χρειαστεί να εισάγετε εκ νέου τα στοιχεία πληρωμής την επόμενη φορά που θα χρειαστεί να πραγματοποιήσετε πληρωμές στην πλατφόρμα μας.

Οι πληροφορίες που μπορείτε να αποθηκεύσετε στο πλαίσιο αυτής της λειτουργίας είναι τα **δεδομένα πληρωμής**, συμπεριλαμβανομένων του ονόματος του καρτούχου και των αναλυτικών στοιχείων της μεθόδου πληρωμής.

Η νομική βάση για αυτή την επεξεργασία είναι η «συγκατάθεση» σύμφωνα με το άρθρο 6(1)(α) ΓΚΠΔ.

Θα διατηρήσουμε αυτές τις προσωπικές πληροφορίες για όσο χρονικό διάστημα επιλέξετε να τις μοιράζεστε μαζί μας.

.

## Δ. Όταν παραδίδουμε την παραγγελία σας

**Προετοιμασία της παραγγελίας σας**

Αφού λάβουμε την παραγγελία σας, μοιραζόμαστε τα δεδομένα της παραγγελίας σας με το συνεργαζόμενο κατάστημα (π.χ. εστιατόρια) που ετοιμάζει την παραγγελία σας. Ελαχιστοποιούμε τις πληροφορίες που μοιραζόμαστε με τους συνεργάτες μας, ώστε να έχουν διαθέσιμες μόνο τις πληροφορίες που είναι απαραίτητες για την επεξεργασία της παραγγελίας σας και την παράδοση της στους διανομείς. Τα δεδομένα που μοιραζόμαστε με τα καταστήματα/ συνεργάτες μας περιλαμβάνουν **δεδομένα σχετικά με την παραγγελία και την παράδοση**. Επιπλέον, τα καταστήματα ενδέχεται να σας καλέσουν τηλεφωνικά για να επικοινωνήσουν μαζί σας σε εξαιρετικές περιπτώσεις, όπως εάν τα είδη που παραγγείλατε έχουν εξαντληθεί.

Καθώς η προετοιμασία της παραγγελίας σας αποτελεί θεμελιώδες μέρος των υπηρεσιών που παρέχονται στην πλατφόρμα μας, η νομική βάση για την επεξεργασία αυτή είναι η «εκτέλεση σύμβασης» σύμφωνα με το άρθρο 6(1)(β) ΓΚΠΔ.

**Παράδοση της παραγγελίας σας**

Μόλις η παραγγελία σας προετοιμαστεί από το κατάστημα, παραδίδεται στους διανομείς, οι οποίοι είναι υπεύθυνοι για την παράδοση της παραγγελίας σας. Προκειμένου να καταστεί δυνατή η παράδοση της παραγγελίας σας και, ως εκ τούτου, να εκπληρώσουμε τις συμβατικές μας υποχρεώσεις απέναντί σας, πρέπει να επεξεργαστούμε τα προσωπικά σας δεδομένα και να μοιραστούμε ορισμένα από αυτά τα δεδομένα με τον διανομέα που θα παραδώσει την παραγγελία σας.

Τα δεδομένα αυτά περιλαμβάνουν τα **δεδομένα που σχετίζονται με την παράδοσή σας**, όπως το όνομά σας, τον αριθμό τηλεφώνου σας και τη διεύθυνση παράδοσης. Επιπλέον, οι διανομείς ενδέχεται να σας καλέσουν τηλεφωνικά για να επικοινωνήσουν μαζί σας εάν υπάρχει πρόβλημα που σχετίζεται με την παράδοση, όπως εάν ο διανομέας χρειάζεται βοήθεια κατά τη διαδικασία παράδοσης. Θα διασφαλίζουμε πάντα ότι ο διανομέας λαμβάνει όσο το δυνατόν λιγότερες πληροφορίες για εσάς.

Καθώς η παράδοση της παραγγελίας σας αποτελεί θεμελιώδες μέρος των υπηρεσιών που παρέχονται στην πλατφόρμα μας, η νομική βάση για την εν λόγω επεξεργασία είναι η «εκτέλεση σύμβασης» σύμφωνα με το άρθρο 6 (1)(β) ΓΚΠΔ.

Θα επεξεργαστούμε τα δεδομένα για τον σκοπό αυτό για την ίδια διάρκεια με τα υπόλοιπα δεδομένα του λογαριασμού σας.

**Εξυπηρέτηση χρηστών**

Σε περίπτωση που έχετε ερωτήσεις ή ζητήματα σχετικά με την παραγγελία σας, ανάλογα με τη φύση του αιτήματός σας, θα χρειαστούμε τα **δεδομένα του λογαριασμού σας, τα δεδομένα παραγγελίας και παράδοσης, τα δεδομένα που σχετίζονται με την παράδοση, τη μέθοδο πληρωμής** και τα δεδομένα που μοιράζεστε μαζί μας κατά την υποβολή του αιτήματός σας. Αυτές οι πληροφορίες μας επιτρέπουν να κατανοήσουμε τις ιδιαιτερότητες της παραγγελίας σας, επιτρέποντάς μας να σας παρέχουμε σχετική και ακριβή βοήθεια.

Στο πλαίσιο της υπηρεσίας εξυπηρέτησης πελατών, ενδέχεται να χρησιμοποιήσουμε αυτοματοποιήσεις για ορισμένες λειτουργίες. Για παράδειγμα, ενέργειες όπως η ακύρωση της παραγγελίας σας ή η αλλαγή των οδηγιών παράδοσης ενδέχεται να αυτοματοποιηθούν. Επιπλέον, οι υπάλληλοι του τμήματος υποστήριξης ενδέχεται να χρησιμοποιούν αλγοριθμικές διαδικασίες λήψης αποφάσεων με σκοπό τον υπολογισμό

αποζημίωσης για τυχόν προβλήματα που μπορεί να αντιμετωπίσετε και για την έκδοση επιστροφής χρημάτων ή κουπονιού.

Ενδέχεται να χρησιμοποιήσουμε τεχνολογία τεχνητής νοημοσύνης, όπως chatbots που υποστηρίζονται από μεγάλα γλωσσικά μοντέλα, στο πλαίσιο των διαδικασιών εξυπηρέτησης πελατών μας. Όταν το κάνουμε αυτό, θα διασφαλίσουμε ότι παραμένουμε ο υπεύθυνος επεξεργασίας των δεδομένων σας και ότι τα δεδομένα σας δεν κοινοποιούνται σε τρίτους για την εκπαίδευση των μοντέλων τεχνητής νοημοσύνης.

Καθώς η επίλυση των ζητημάτων σας αποτελεί ουσιώδες μέρος της πλήρους εκπλήρωσης της υπηρεσίας που σας παρέχουμε, η νομική βάση για την επεξεργασία των δεδομένων σας για τον σκοπό αυτό είναι η

«εκτέλεση σύμβασης» σύμφωνα με το άρθρο 6 (1)(β) ΓΚΠΔ.

Θα διατηρήσουμε τα δεδομένα που επεξεργαζόμαστε στο πλαίσιο της λειτουργίας του τμήματος εξυπηρέτησης πελατών για τη διάρκεια των νόμιμων προθεσμιών παραγραφής των νομικών αξιώσεων στη χώρα που δραστηριοποιείται η πλατφόρμα (οι οποίες ενδέχεται να κυμαίνονται από 3 έως 6 έτη).

**Τηλεφωνική Εξυπηρέτηση Χρηστών**

Εάν επικοινωνήσετε μαζί μας μέσω τηλεφώνου, θα επεξεργαστούμε τα **δεδομένα του λογαριασμού σας, τα δεδομένα παραγγελίας και παράδοσης ή/ και τα δεδομένα υποστήριξης χρηστών** και θα αποθηκεύσουμε τη συνομιλία για σκοπούς διασφάλισης ποιότητας, εφόσον έχετε ενεργά συμφωνήσει στην καταγραφή. Σε μεμονωμένες περιπτώσεις, χρησιμοποιούμε επίσης τις ηχογραφημένες κλήσεις για τη βελτίωση της ποιότητας της εξυπηρέτησης των πελατών/ χρηστών μας, δηλαδή για σκοπούς εκπαίδευσης (coaching) των υπαλλήλων μας. Το περιεχόμενο των πληροφοριών που αποθηκεύουμε εξαρτάται από τις πληροφορίες που μας παρέχετε στο πλαίσιο της επικοινωνίας μας. Οι αποθηκευμένες τηλεφωνικές κλήσεις διαγράφονται το αργότερο μετά από τριάντα (30) ημέρες.

Η νομική βάση είναι η «συγκατάθεση» σύμφωνα με το άρθρο 6 (1)(α) ΓΚΠΔ. **Αξιολογήσεις χρηστών**

Μόλις παραδοθεί η παραγγελία σας, μπορείτε να αξιολογήσετε το κατάστημα από το οποίο παραγγείλατε. Για το σκοπό αυτό, θα γίνει επεξεργασία των **δεδομένων του λογαριασμού** σας.

Η νομική βάση για την επεξεργασία αυτή είναι το «έννομο συμφέρον» σύμφωνα με το άρθρο 6 (1)(στ) ΓΚΠΔ.

## Ε. Όταν προωθούμε την πλατφόρμα μας ή τα συνεργαζόμενα καταστήματα

**Ειδοποιήσεις εφαρμογών και ενημερωτικά newsletters**

Ενδέχεται να σας στέλνουμε ειδοποιήσεις ή μηνύματα εντός της εφαρμογής του SLICE ή push notifications, καθώς και ενημερωτικά newsletters μέσω email, που σας ενημερώνουν για νέα καταστήματα, προσφορές και προωθητικές ενέργειες στην πλατφόρμα μας. Χρησιμοποιούμε μια σειρά από κριτήρια για να διασφαλίσουμε ότι το περιεχόμενο που παρέχουμε είναι παρόμοιο με τα προϊόντα που έχετε παραγγείλει στο παρελθόν. Ως εκ τούτου, αυτές οι επικοινωνίες ενδέχεται να δίνουν έμφαση σε συγκεκριμένα προϊόντα ή κουζίνες, όπως προσφορές σούσι ή vegan προϊόντα.

Για να καταστεί αυτό δυνατό, χρησιμοποιούμε τα **δεδομένα του λογαριασμού σας, τα δεδομένα τοποθεσίας, καθώς και τα δεδομένα παραγγελίας και παράδοσης**. Αυτές οι πληροφορίες μας επιτρέπουν να προωθήσουμε τα προϊόντα και τις υπηρεσίες που διατίθενται στην πλατφόρμα μας.

Μπορείτε πάντα να εξαιρεθείτε από τις επικοινωνίες αυτού του σκοπού που πραγματοποιούμε μέσω ηλεκτρονικού ταχυδρομείου. Για να διασφαλίσουμε ότι συμμορφωνόμαστε με την επιλογή σας να εξαιρεθείτε, θα διατηρήσουμε τα στοιχεία επικοινωνίας σας και την επιλογή σας σε ξεχωριστή λίστα

χρηστών που προτιμούν να μη λαμβάνουν επικοινωνίες άμεσου μάρκετινγκ. Σε αυτή την περίπτωση, θα σας διαγράψουμε από τις εξατομικευμένες επικοινωνίες και δεν θα λαμβάνετε τέτοιες επικοινωνίες στο μέλλον.

Η νομική βάση για την εν λόγω επεξεργασία των δεδομένων σας με σκοπό την αποστολή ειδοποιήσεων εφαρμογών και ενημερωτικών δελτίων ηλεκτρονικού ταχυδρομείου είναι το «έννομο συμφέρον» σύμφωνα με το άρθρο 6 (1)(στ) ΓΚΠΔ σε συνδυασμό με την εξαίρεση βάσει της νομοθεσίας της ΕΕ για την προστασία της ιδιωτικής ζωής για την προώθηση παρόμοιων αγαθών και υπηρεσιών με αυτά που έχετε ήδη παραγγείλει από την πλατφόρμα μας.

Θα επεξεργαζόμαστε τα δεδομένα για αυτό τον σκοπό για όση διάρκεια διατηρείτε λογαριασμό στην πλατφόρμα μας. Τις πληροφορίες εάν έχετε επιλέξει να λαμβάνετε ή να μην λαμβάνετε τέτοιες επικοινωνίες θα τις αποθηκεύσουμε για τη διάρκεια των νόμιμων περιόδων παραγραφής των νομικών αξιώσεων (οι οποίες μπορεί να κυμαίνονται από 3 έως 6 έτη).

**Κίνητρα**

Χρησιμοποιούμε διάφορα κίνητρα για να κάνουμε την πλατφόρμα μας πιο ελκυστική για εσάς και για να διασφαλίσουμε ότι απολαμβάνετε όλα τα πλεονεκτήματα που προσφέρουμε. Αυτά τα κίνητρα περιλαμβάνουν, κουπόνια, διαγωνισμούς χρηστών, εκπτώσεις για φοιτητές και προγράμματα μπόνους.

Όταν χρησιμοποιείτε κουπόνια στην πλατφόρμα μας, ενδέχεται να επεξεργαστούμε τα **δεδομένα του λογαριασμού σας και τη σχετική έκπτωση ή προσφορά**. Επεξεργαζόμαστε αυτά τα δεδομένα για να εφαρμόσουμε το κουπόνι στην παραγγελία σας και να διασφαλίσουμε την ορθή λειτουργία αυτής της διαδικασίας.

Όταν συμμετέχετε σε διαγωνισμούς χρηστών ή προγράμματα μπόνους στην πλατφόρμα μας, ενδέχεται να επεξεργαστούμε τα **δεδομένα του λογαριασμού σας, τα δεδομένα που σχετίζονται με το πρόγραμμα**, συμπεριλαμβανομένης της κατάστασής σας, τους πόντους και τις ανταμοιβές που κερδίζετε. Τα δεδομένα αυτά υποβάλλονται σε επεξεργασία για τη διαχείριση των εν λόγω προγραμμάτων και τη χορήγηση ανταμοιβών ή εκπτώσεων.

Η νομική βάση για αυτές τις δραστηριότητες επεξεργασίας είναι η «εκτέλεση σύμβασης» σύμφωνα με το άρθρο 6(1)(β) ΓΚΠΔ. Χρησιμοποιούμε αυτά τα δεδομένα με σκοπό να σας παρέχουμε εκπτώσεις και προσφορές στο πλαίσιο των υπηρεσιών μας.

**Διαδικτυακό μαρκετινγκ**

Χρησιμοποιούμε διαδικασίες μάρκετινγκ για να προσεγγίσουμε όσο το δυνατόν περισσότερους δυνητικούς πελάτες. Οι διαδικασίες αυτές περιλαμβάνουν μια σειρά από στρατηγικές μάρκετινγκ, συμπεριλαμβανομένων στοχευμένων διαφημίσεων, τόσο στη δική μας πλατφόρμα όσο και σε διαδικτυακά μέσα ενημέρωσης (π.χ. ιστότοποι, κοινωνικές πλατφόρμες) που ανήκουν και διαχειρίζονται από τρίτους παρόχους.

Για τον σκοπό αυτό, επεξεργαζόμαστε **δεδομένα λογαριασμού, δεδομένα τοποθεσίας, δεδομένα παραγγελίας και παράδοσης και πληροφορίες συσκευής**, όπως πληροφορίες συνεδρίας, τις ρυθμίσεις

διαμόρφωσής σας, αλληλεπιδράσεις πλατφόρμας, όπως αντικείμενα που προστίθενται στο καλάθι, και δεδομένα που λαμβάνονται μέσω web-trackers (π.χ. cookies, SDKs, pixels).

Όταν πραγματοποιούμε στοχευμένες διαφημίσεις για την πλατφόρμα μας, χρησιμοποιούμε κατηγοριοποίηση χρηστών με βάση τα δεδομένα που συλλέγουμε από εσάς. Αυτή η κατηγοριοποίηση μπορεί να περιλαμβάνει προβλέψεις σχετικά με τα δημογραφικά στοιχεία των χρηστών μας (π.χ. ηλικία, φύλο) ή τις καταναλωτικές προτιμήσεις. Αυτές οι πληροφορίες είναι συνήθως συγκεντρωτικές και ψευδωνυμοποιημένες, πράγμα που σημαίνει ότι δεν μπορούμε να σας αναγνωρίσουμε μεμονωμένα. Χρησιμοποιούμε αυτή την πληροφόρηση κατά τον καθορισμό των στρατηγικών διαδικτυακού μάρκετινγκ που εφαρμόζουμε.

Η εκ των προτέρων ρητή «συγκατάθεσή» σας σύμφωνα με το άρθρο 6(1)(α) ΓΚΠΔ ζητείται για να σας εμφανίσουμε τις διαδικτυακές στοχευμένες διαφημίσεις μας. Εάν δεν συναινείτε σε εξατομικευμένες διαδικτυακές διαφημίσεις, σημειώστε ότι ενδέχεται να εξακολουθείτε να λαμβάνετε διαφημίσεις που σχετίζονται με τις υπηρεσίες και τα προϊόντα μας. Ωστόσο, αυτές οι διαφημίσεις θα είναι γενικές και δεν θα προκύπτουν από συγκεκριμένες διαδικασίες στόχευσης.

Θα διατηρήσουμε αυτές τις προσωπικές πληροφορίες για όσο διάστημα επιλέγετε να τις μοιραστείτε μαζί μας, αλλά σε κάθε περίπτωση θα διαγράψουμε τα δεδομένα που επεξεργαζόμαστε για τον σκοπό αυτό μετά τη διαγραφή του λογαριασμού σας.

**Στόχευση**

Καταρχάς, η στόχευση αφορά στην ενεργοποίηση και προβολή διαφημίσεων σε ιστοσελίδες προσαρμοσμένες σε συγκεκριμένες ομάδες. Στόχος μας είναι να προβληθούν τα πιο ελκυστικά διαφημιστικά μηνύματα εξατομικευμένα για τον υπάρχοντα και μελλοντικό χρήστη μας. Αρχικά, ορίζουμε μια ομάδα και, έπειτα, αναθέτουμε στους παρόχους υπηρεσιών που συνεργαζόμαστε να προβάλλουν τη διαφήμισή μας στη συγκεκριμένη ομάδα. Δεν επεξεργαζόμαστε προσωπικά δεδομένα, καθώς αυτά έχουν καταστεί ανώνυμα εξαρχής. Για να καθορίσουμε καλύτερα τις ομάδες που μας ενδιαφέρουν, κατηγοριοποιούμε τους χρήστες και τοποθετούμε διαφορετικά διαφημιστικά μηνύματα σε διαφορετικές διαδικτυακές τοποθεσίες.

**Επαναστόχευση**

Όταν επισκεφτείτε τον ιστότοπό μας και καταχωρήσετε μία παραγγελία στο καλάθι των αγορών σας χωρίς να την ολοκληρώσετε, αποθηκεύουμε αυτές τις πληροφορίες σε cookies και παρόμοιες τεχνολογίες. Αν συνεχίσετε την περιήγησή σας σε άλλους ιστότοπους, οι διαφημιστικοί συνεργάτες μας θα σας υπενθυμίσουν εκ μέρους μας ότι δεν έχετε ολοκληρώσει ακόμα την παραγγελία σας. Δε θέλουμε να χάσετε την εκπληκτική εμπειρία που μπορούμε να σας προσφέρουμε.Μπορείτε να απενεργοποιήσετε την επαναστόχευση εγκαθιστώντας τα κατάλληλα add-ons στον περιηγητή σας. Επιπλέον, μπορείτε και πρέπει να διαγράφετε τακτικά τα cookies που είναι αποθηκευμένα στον περιηγητή που χρησιμοποιείτε.

**Βοηθώντας τους συνεργάτες μας/ διαφημιζόμενες επιχειρήσεις να προωθήσουν τα αγαθά και τις υπηρεσίες τους στην πλατφόρμα μας**

Εμφανίζουμε διάφορους τύπους διαφημίσεων στην πλατφόρμα μας. Στόχος μας είναι να σας παρέχουμε διαφημίσεις που είναι πραγματικά σχετικές με τα ενδιαφέροντά σας και προσθέτουν αξία στην online εμπειρία σας. Για τον σκοπό αυτό, επεξεργαζόμαστε **δεδομένα λογαριασμού, δεδομένα τοποθεσίας, δεδομένα παραγγελίας και παράδοσης και πληροφορίες συσκευής**.

Για να διασφαλίσουμε τη συνάφεια των διαφημίσεων, ενδέχεται να χρησιμοποιήσουμε κατηγοριοποίηση χρηστών που περιλαμβάνει αυτοματοποιημένη επεξεργασία των προσωπικών σας δεδομένων. Επιπλέον, ενδέχεται να κάνουμε προβλέψεις σχετικά με τα δημογραφικά σας στοιχεία (π.χ. ηλικία, φύλο) ή τις καταναλωτικές σας προτιμήσεις. Αυτές οι διαδικασίες δεν θα έχουν νομικές ή παρόμοια σημαντικές επιπτώσεις σε εσάς. Το μόνο αποτέλεσμα αυτής της διαδικασίας θα είναι να λαμβάνετε διαφημίσεις που θα ανταποκρίνονται στα ενδιαφέροντα και τις διατροφικές σας προτιμήσεις.

Χρησιμοποιώντας αυτές τις πληροφορίες, η πλατφόρμα μας μπορεί να προβάλλει τόσο τις δικές μας διαφημίσεις όσο και διαφημίσεις τρίτων (όπως εστιατόρια ή συγκεκριμένο brand τροφίμων). Αυτές οι διαφημίσεις μπορεί να έχουν τη μορφή τυπικών διαφημίσεων προβολής, «καταστημάτων που εμφανίζονται στην κορυφή μιας λίστας» ή ειδικών προωθητικών ενεργειών που σας παρέχουν προσφορές περιορισμένου χρόνου.

Δεν μοιραζόμαστε τα προσωπικά σας δεδομένα με τρίτους που προωθούν τα προϊόντα τους στην πλατφόρμα μας. Ωστόσο, σε ορισμένες περιπτώσεις, ενδέχεται να μοιραστούμε πληροφορίες σχετικά με τη διαφημιστική απόδοση με αυτά τα τρίτα μέρη. Αυτές οι πληροφορίες συνήθως συγκεντρώνονται και ανωνυμοποιούνται, διασφαλίζοντας ότι τα προσωπικά σας δεδομένα παραμένουν προστατευμένα. Αυτές οι πληροφορίες μπορεί να αφορούν την αποτελεσματικότητα των διαφημίσεών τους, όπως ο αριθμός των κλικ ή οι μετρήσεις σχετικά με την αλληλεπίδραση των χρηστών με τις διαφημίσεις αυτές.

Ζητάμε τη «συγκατάθεσή» σας σύμφωνα με το άρθρο 6(1)(α) ΓΚΠΔ προκειμένου να σας εμφανίσουμε εξατομικευμένες διαφημίσεις. Εάν δεν συναινείτε σε εξατομικευμένες διαφημίσεις, σημειώστε ότι θα εξακολουθείτε να λαμβάνετε διαφημίσεις, ωστόσο αυτές δεν θα είναι προσαρμοσμένες στα προσωπικά σας ενδιαφέροντα.

Θα διατηρήσουμε αυτές τις προσωπικές πληροφορίες για όσο διάστημα επιλέξετε να τις μοιραστείτε μαζί μας, αλλά σε κάθε περίπτωση θα διαγράψουμε τα δεδομένα που επεξεργαζόμαστε στο πλαίσιο αυτού του σκοπού μετά τη διαγραφή του λογαριασμού σας.

**Σελίδες κοινωνικής δικτύωσης**

Διατηρούμε προφίλ σε διάφορες πλατφόρμες κοινωνικής δικτύωσης μέσω των οποίων διαφημίζουμε τα προϊόντα μας και επικοινωνούμε με τους χρήστες μας. Όταν επισκέπτεστε τις σελίδες μας σε πλατφόρμες κοινωνικής δικτύωσης όπως το Facebook και το Instagram, οι διαχειριστές αυτών των πλατφορμών επεξεργάζονται τα προσωπικά σας δεδομένα, όπως εξηγείται στις δικές τους δηλώσεις απορρήτου. Για το Facebook και το Instagram ο υπεύθυνος επεξεργασίας δεδομένων είναι η Meta Ireland Ltd. («Meta»).

Η Meta μας παρέχει συγκεντρωτικά στατιστικά στοιχεία και πληροφορίες σχετικά με τις σελίδες μας στα μέσα κοινωνικής δικτύωσης, επιτρέποντάς μας να κατανοήσουμε τα είδη των ενεργειών που πραγματοποιούν οι χρήστες στις σελίδες τους. Σας ενημερώνουμε, ωστόσο, ότι σε καμία περίπτωση δεν μπορούμε να αποδώσουμε οποιαδήποτε επίσκεψη σελίδας ή άλλη αλληλεπίδραση σε μεμονωμένα προφίλ μέσων κοινωνικής δικτύωσης.

Όσον αφορά στη συλλογή των προσωπικών σας δεδομένων στις σελίδες μας στα μέσα κοινωνικής δικτύωσης και την ανάλυση των αλληλεπιδράσεων των χρηστών, τόσο εμείς όσο και οι αντίστοιχοι διαχειριστές των πλατφορμών κοινωνικής δικτύωσης (όπως η Meta) ενεργούμε ως από κοινού υπεύθυνοι επεξεργασίας. Για την τυπική διαμόρφωση της συγκεκριμένης συμφωνίας έχουμε συνάψει συμβάσεις από κοινού υπεύθυνων επεξεργασίας με τους εν λόγω παρόχους.

Για το Facebook και το Instagram, οι ακόλουθοι σύνδεσμοι θα σας δείξουν ακριβώς ποια δεδομένα συλλέγονται από τη Meta και πώς μπορείτε να ασκήσετε τα δικαιώματα σας σε σχέση με τις προσωπικές σας πληροφορίες:

[Meta Privacy Policy](https://www.facebook.com/about/privacy/)

[Meta Controller Addendum](https://www.facebook.com/legal/controller_addendum)

Εκτός από τη Meta, διατηρούμε προφίλ σε διάφορες άλλες πλατφόρμες κοινωνικής δικτύωσης μέσω των οποίων διαφημίζουμε τα προϊόντα μας και επικοινωνούμε με τους χρήστες μας. Τέτοιες πλατφόρμες κοινωνικής δικτύωσης είναι το TikTok, το X, το Youtube και το Linkedin. Για το Tiktok ο υπεύθυνος επεξεργασίας δεδομένων είναι η TikTok Technology Limited. Για το X ο υπεύθυνος επεξεργασίας δεδομένων είναι η X Corp. Για το Youtube ο υπεύθυνος επεξεργασίας δεδομένων είναι η Google Ireland Limited και για

το Linkedin ο υπεύθυνος επεξεργασίας δεδομένων είναι η LinkedIn Ireland Unlimited Company, θυγατρική της Microsoft.

Για τις TikTok, X, Youtube και Linkedin, οι ακόλουθοι σύνδεσμοι θα σας δείξουν ακριβώς ποια από τα δεδομένα σας συλλέγονται και πώς μπορείτε να ασκήσετε τα δικαιώματά σας σε σχέση με τις προσωπικές σας πληροφορίες:

[TikTok Privacy Policy](https://www.tiktok.com/legal/page/row/privacy-policy/en) [X Privacy Policy](https://twitter.com/en/privacy) [Youtube Help Center](https://support.google.com/youtube/answer/10364219?hl=en&%3A~%3Atext=YouTube%20does%20not%20sell%20your%2Cresults%2C%20and%20serving%20relevant%20ads) [Linkedin Privacy Policy](https://www.linkedin.com/legal/privacy-policy)

Η νομική βάση για την επεξεργασία των δεδομένων σας με σκοπό την επικοινωνία με τους χρήστες και την αξιοποίηση των πληροφοριών των χρηστών είναι το «έννομο συμφέρον» σύμφωνα με το άρθρο 6 (1)(στ) ΓΚΠΔ.

## ΣΤ. Όταν διασφαλίζουμε την ασφάλεια της πλατφόρμας μας

**Υποδομές πληροφορικής, φιλοξενία βάσεων δεδομένων και ασφάλεια συστημάτων**

Χρησιμοποιούμε τελευταίας τεχνολογίας διακομιστές, εξοπλισμό δικτύου και υπηρεσίες cloud για την παροχή της πλατφόρμας μας, ώστε να εξασφαλίσουμε υψηλές επιδόσεις και αδιάλειπτη εξυπηρέτηση. Όλοι οι τύποι προσωπικών πληροφοριών που παρέχετε και οι πληροφορίες που συλλέγουμε για εσάς αποθηκεύονται και προστατεύονται στο ασφαλές περιβάλλον της πλατφόρμας μας. Χρησιμοποιούμε επίσης εργαλεία όπως, ανίχνευση ασφάλειας τελικών σημείων, παρακολούθηση της κυκλοφορίας στην ιστοσελίδα και την εφαρμογή μας, συστήματα αντίγραφων ασφαλείας και λύσεις πρόληψης απώλειας δεδομένων για να διατηρούμε τα δεδομένα σας ασφαλή ανά πάσα στιγμή.

Η νομική βάση για την επεξεργασία των δεδομένων σας για τους σκοπούς της φιλοξενίας και της διασφάλισης της ασφάλειας των προσωπικών σας δεδομένων είναι το «έννομο συμφέρον» σύμφωνα με το άρθρο 6(1)(στ) ΓΚΠΔ.

**Εντοπισμός και πρόληψη απάτης**

Μια από τις κύριες προτεραιότητές μας είναι να σας παρέχουμε μια ασφαλή πλατφόρμα και εμπειρία παραγγελίας. Μέρος της επίτευξης αυτού του στόχου περιλαμβάνει την εφαρμογή προληπτικών μέτρων για τον εντοπισμό και την πρόληψη δόλιων δραστηριοτήτων.

Για τον σκοπό αυτό, επεξεργαζόμαστε τα **δεδομένα του λογαριασμού σας, τα δεδομένα πληρωμής, τα δεδομένα τοποθεσίας, τις πληροφορίες συσκευής και τα δεδομένα παραγγελίας και παράδοσης**, όπως αποδείξεις πληρωμής, αναγνωριστικά παραγγελίας, επιτυχημένες και ακυρωμένες παραγγελίες.

Για την επίτευξη αποτελεσματικής ανίχνευσης και πρόληψης της απάτης, χρησιμοποιούμε αυτά τα δεδομένα για να εφαρμόσουμε τα πλέον σύγχρονα μέτρα εντοπισμού και πρόληψης της απάτης, τα οποία μπορεί να περιλαμβάνουν αλγοριθμική λήψη αποφάσεων και διαδικασίες μηχανικής μάθησης. Αυτά τα μέτρα περιλαμβάνουν τη διαβάθμιση και επισήμανση απάτης, ανάλυση συναλλαγών, μοντελοποίηση της συμπεριφοράς των χρηστών και, σε επιβεβαιωμένες περιπτώσεις, αναστολή και αποκλεισμό από την υπηρεσία. Οι εκτιμήσεις μας θα βασίζονται στην υπάρχουσα ιστορική συμπεριφορά σας και μερικές φορές σε πληροφορίες που λαμβάνονται από τρίτους (π.χ. όταν χρησιμοποιείτε μια πιστωτική κάρτα η οποία έχει δηλωθεί ως κλεμμένη από τον ιδιοκτήτη της).

Εάν οποιαδήποτε τέτοια απόφαση (i) έχει αρνητικό, νομικά δεσμευτικό αποτέλεσμα για εσάς, (ii) επηρεάζει σημαντικά με παρόμοιο τρόπο ή (iii) πιστεύετε ότι έχει γίνει λάθος, μπορείτε να επικοινωνήσετε με την ομάδα εξυπηρέτησης πελατών μας. Σε αυτή την περίπτωση, θα αξιολογήσουμε τις συνθήκες κατά περίπτωση.

Η νομική βάση για την επεξεργασία των δεδομένων σας για τους σκοπούς του εντοπισμού και της πρόληψης της απάτης είναι το «έννομο συμφέρον» σύμφωνα με το άρθρο 6(1)(στ) ΓΚΠΔ.

Θα διατηρήσουμε τα δεδομένα που επεξεργαζόμαστε για σκοπούς εντοπισμού και πρόληψης της απάτης για τη διάρκεια του ενεργού λογαριασμού σας και, μετά το κλείσιμο, για όσο χρονικό διάστημα απαιτείται για να αποσαφηνίσουμε εάν ο λογαριασμός σας συνδέεται με οποιαδήποτε άλλη δόλια δραστηριότητα στην πλατφόρμα μας. Αυτή η χρονική περίοδος θα ποικίλλει ανάλογα με τη δραστηριότητα του λογαριασμού σας. Εάν τελικά αποδειχθεί πως ο λογαριασμός σας ανήκει στους “έμπιστους” πελάτες, θα διαγράψουμε τα δεδομένα σας, καθώς δεν απαιτούνται πλέον για τον συγκεκριμένο σκοπό.

## Ζ. Όταν βελτιώνουμε τις υπηρεσίας μας

**Έρευνες και δημοσκοπήσεις χρηστών**

Στόχος μας είναι πάντα να βελτιώνουμε τις υπηρεσίες μας και τα πολύτιμα σχόλιά σας αποτελούν σημαντικό μέρος αυτής της διαδικασίας. Ως εκ τούτου, μερικές φορές συμπεριλαμβάνουμε έρευνες στα ενημερωτικά μας δελτία, ζητώντας τα σχόλιά σας ή καλώντας σας σε δημοσκόπηση εμπειρίας χρήστη.

Για τον σκοπό της έρευνας και δημοσκόπησης επεξεργαζόμαστε τα **δεδομένα του λογαριασμού σας, τα δεδομένα παραγγελίας και παράδοσης, τις πληροφορίες συσκευής και το περιεχόμενο της ανατροφοδότησής σας**. Καταγράφουμε επίσης τη συμπεριφορά χρήσης της υπηρεσίας ως μέρος των ερευνών χρηστών.

Η συμμετοχή στις έρευνες και τις δημοσκοπήσεις απαιτεί τη «συγκατάθεσή» σας σύμφωνα με το άρθρο 6(1) (α) ΓΚΠΔ. Αφού δώσετε τη συγκατάθεσή σας για τη συμμετοχή σας στις έρευνες χρηστών μας, θα επικοινωνήσουμε μαζί σας μέσω των προτιμώμενων καναλιών επικοινωνίας, τα οποία μπορεί να περιλαμβάνουν ηλεκτρονικό ταχυδρομείο, τηλέφωνο ή πλατφόρμες κοινωνικής δικτύωσης.

Εάν έχετε ήδη δώσει τη συγκατάθεσή σας και επιθυμείτε να την ανακαλέσετε για το μέλλον, παρακαλούμε να μας ενημερώσετε επικοινωνώντας μαζί μας. Σε αυτή την περίπτωση θα σας αποκλείσουμε από τη συμμετοχή σε έρευνες και δημοσκοπήσεις και θα διασφαλίσουμε ότι δεν θα λάβετε περαιτέρω προσκλήσεις.

Θα διατηρήσουμε τα δεδομένα που επεξεργαζόμαστε στο πλαίσιο ερευνών και συνεντεύξεων χρηστών για όσο χρονικό διάστημα μας δίνετε τη συγκατάθεσή σας. Όταν διαγράψετε τον λογαριασμό σας, θα θεωρήσουμε ότι η δήλωση συγκατάθεσής σας έχει ανακληθεί.

**Ανάλυση δεδομένων**

Πραγματοποιούμε αναλύσεις δεδομένων για να βελτιώσουμε την υπηρεσία μας όσον αφορά την εμπειρία των χρηστών, την ανάπτυξη προϊόντων, την τιμολόγηση, τις προωθητικές ενέργειες και την αλληλεπίδραση των χρηστών μας. Για παράδειγμα, για να αναλύσουμε και να βελτιστοποιήσουμε την εμπειρία χρήστη, ενδέχεται να παρουσιάσουμε στους χρήστες μας διαφορετικές εκδόσεις του περιβάλλοντος της πλατφόρμας μας στο πλαίσιο των λεγόμενων δοκιμών A/B. Η ανάλυση του τρόπου αλληλεπίδρασης των χρηστών με τις διάφορες εκδόσεις μάς επιτρέπει να καθορίσουμε ποια έκδοση αποδίδει καλύτερα. Ομοίως, αναλύοντας τις αντιδράσεις των χρηστών σε διαφορετικά μοντέλα τιμολόγησης, είμαστε σε θέση να καθορίσουμε τις σωστές στρατηγικές τιμολόγησης.

Για να το επιτύχουμε αυτό, επεξεργαζόμαστε **δεδομένα παραγγελιών και παράδοσης, καθώς και πληροφορίες συσκευών**. Αυτές οι πληροφορίες είναι συνήθως συγκεντρωτικές (δηλαδή η επεξεργασία γίνεται πλήρως ανώνυμα, ώστε να μην μπορείτε ποτέ να αναγνωριστείτε ως πρόσωπο από κανέναν) ή ψευδωνυμοποιημένες (δηλαδή θα είναι πολύ δύσκολο να σας αναγνωρίσουμε ως πρόσωπο).

Η νομική βάση για την επεξεργασία των δεδομένων σας για τον σκοπό αυτό είναι το «έννομο συμφέρον» σύμφωνα με το άρθρο 6 (1)(στ) ΓΚΠΔ.

**Επιχειρηματική ευφυΐα, insights & στατιστικές αναφορές σε επίπεδο ομίλου**

Επεξεργαζόμαστε δεδομένα χρηστών σε συγκεντρωτική μορφή για να εντοπίζουμε τις τάσεις της αγοράς και να λαμβάνουμε τεκμηριωμένες αποφάσεις σχετικά με τη στρατηγική μας στην αγορά. Η ανάλυση αυτή περιλαμβάνει την επεξεργασία διαφόρων τύπων δεδομένων, συμπεριλαμβανομένων των δεδομένων λογαριασμού, των πληροφοριών συσκευής, καθώς και των δεδομένων παραγγελιών και παραδόσεων.

Αξιοποιώντας αυτά τα δεδομένα, δημιουργούμε στατιστικές αναφορές σε επίπεδο ομίλου, όπως οι έρευνες αγοράς. Η δημιουργία επιχειρηματικών πληροφοριών και στατιστικών αναφορών μας επιτρέπει να εξάγουμε ουσιαστικά συμπεράσματα από ένα ευρύ φάσμα αλληλεπιδράσεων με τους χρήστες.

Ομοίως, στο πλαίσιο των επιχειρηματικών πληροφοριών μας, παρέχουμε στα συνεργαζόμενα καταστήματα μας (π.χ. εστιατόρια) πρόσβαση σε ορισμένες γενικές πληροφορίες σχετικά με τις πωλήσεις και τα ποσοστά δέσμευσης (τα λεγόμενα vendor insights). Αυτές οι πληροφορίες δημιουργούνται από τη συγκεντρωτική ανάλυση των **δεδομένων παραγγελιών και παραδόσεων και των πληροφοριών συσκευών** των χρηστών μας. Σκοπός αυτής της ανάλυσης είναι να παρέχονται στους συνεργάτες μας προτάσεις για τη βελτίωση των υπηρεσιών τους. Για παράδειγμα, τα vendor insights παρέχουν πληροφορίες σχετικά με πιθανούς λόγους για τους οποίους οι χρήστες μπορεί να έχουν επιλέξει διαφορετικό κατάστημα. Οι ιδέες είναι συγκεντρωτικές και ανώνυμες, πράγμα που σημαίνει ότι τα συνεργαζόμενα καταστήματα δεν μπορούν να ταυτοποιήσουν τους χρήστες μας μεμονωμένα.

Η νομική βάση για την επεξεργασία των δεδομένων σας για τον σκοπό αυτό είναι το «έννομο συμφέρον» σύμφωνα με το άρθρο 6 (1)(στ) ΓΚΠΔ.

## Η. Όταν υποχρεούμαστε να συμμορφωθούμε με νόμους και κανονισμούς

**Νομικές διαδικασίες και αιτήματα αρχών**

Όπως συμβαίνει με κάθε οργανισμό, υπάρχουν περιπτώσεις όπου απαιτείται να μοιραστούμε προσωπικά δεδομένα με δημόσιες αρχές. Επιπλέον, ενδέχεται να υπάρξουν περιπτώσεις στις οποίες θα πρέπει να επεξεργαστούμε τα προσωπικά σας δεδομένα για να κινήσουμε ή να υπερασπιστούμε νομικές αξιώσεις και να προασπίσουμε τα δικαιώματα και τα συμφέροντά μας. Για το σκοπό αυτό, ενδέχεται να αποκαλύψουμε και να επεξεργαστούμε ορισμένα δεδομένα που διατηρούμε για εσάς, στο βαθμό που είναι απολύτως απαραίτητο για την ολοκλήρωση αυτών των νομικών διαδικασιών και ερευνών.

Η νομική βάση για την επεξεργασία των δεδομένων σας για τη συμμόρφωση με αιτήματα δημόσιων αρχών είναι η «νομική υποχρέωση» σύμφωνα με το άρθρο 6 (1)(γ) ΓΚΠΔ- και για την κίνηση και υπεράσπιση νομικών αξιώσεων είναι το «έννομο συμφέρον» σύμφωνα με το άρθρο 6 (1)(στ) ΓΚΠΔ.

Διατηρούμε αυτές τις πληροφορίες για όσο χρονικό διάστημα είναι απαραίτητο για να συμμορφωθούμε με τις νομικές υποχρεώσεις που σχετίζονται με εν εξελίξει διαδικασίες και έρευνες. Μετά την οριστική περάτωση των αντίστοιχων νομικών διαδικασιών θα διαγράψουμε τα δεδομένα σας αμέσως.

**Ανταπόκριση σε αιτήματα των υποκειμένων των δεδομένων**

Οι νόμοι περί προστασίας δεδομένων σας παρέχουν διάφορα νομικά δικαιώματα. Δεσμευόμαστε να τα σεβόμαστε ανά πάσα στιγμή. Όταν ασκείτε αυτά τα δικαιώματα, πρέπει να επεξεργαζόμαστε τα δεδομένα σας για την αποτελεσματική αντιμετώπιση του αιτήματός σας. Για παράδειγμα, εάν επιλέξετε να ασκήσετε το δικαίωμά σας για πρόσβαση, πρέπει να συγκεντρώσουμε όλες τις πληροφορίες που έχουμε στη διάθεσή μας για να ανταποκριθούμε στην υποχρέωσή μας να σας παρέχουμε απάντηση. Για να το επιτύχουμε αυτό, μπορούμε να επεξεργαστούμε κάθε είδους δεδομένα που έχουμε στην κατοχή μας για εσάς, μόνο στο βαθμό που είναι απαραίτητο για να συμμορφωθούμε με τις νομικές υποχρεώσεις μας.

Η νομική βάση για την επεξεργασία των δεδομένων σας για τη συμμόρφωση με τα αιτήματα των υποκειμένων των δεδομένων είναι η «νομική υποχρέωση» σύμφωνα με το άρθρο 6(1)(γ) ΓΚΠΔ.

Διατηρούμε αυτές τις πληροφορίες για όσο χρονικό διάστημα είναι απαραίτητο για τη συμμόρφωση με τις νομικές μας υποχρεώσεις.

**Κανονιστική συμμόρφωση στην Ευρωπαϊκή Ένωση (ΕΕ)**

Σύμφωνα με διάφορα ρυθμιστικά πλαίσια στην ΕΕ, όπως οι κανονισμοί για τις χρηματοπιστωτικές υπηρεσίες, οι νόμοι περί αντιμονοπωλιακής νομοθεσίας και ανταγωνισμού, ο νόμος για τις ψηφιακές υπηρεσίες (DSA) ή ο κανονισμός για την προώθηση της δίκαιης μεταχείρισης και της διαφάνειας για τους επιχειρηματικούς χρήστες επιγραμμικών υπηρεσιών διαμεσολάβησης (Platform-to-Business), είμαστε υποχρεωμένοι να μοιραζόμαστε ορισμένα συγκεντρωτικά δεδομένα με τα μέρη που ορίζονται σε αυτούς τους νόμους (για παράδειγμα, τα συνεργαζόμενα καταστήματα στην πλατφόρμα μας ή τους ρυθμιστικούς φορείς σύμφωνα με τον DSA). Παρόλο που τα δεδομένα αυτά θα προέρχονται από προσωπικά αναγνωρίσιμα δεδομένα χρηστών, γενικά δεν υποχρεούμαστε να μοιραζόμαστε προσωπικά δεδομένα με τρίτους βάσει αυτών των νόμων. Η επεξεργασία των δεδομένων προσωπικού χαρακτήρα βασίζεται στη νομική βάση της «νομικής υποχρέωσης» σύμφωνα με το άρθρο 6(1)(γ) ΓΚΠΔ.

# Ποιος θα λάβει τα δεδομένα σας και υπό ποιες συνθήκες;

Μπορείτε να μας εμπιστευτείτε στο ότι, εντός της εταιρείας μας, θα έχουν πρόσβαση στα προσωπικά σας δεδομένα, μόνο οι υπάλληλοι που τα χρειάζονται για να εκπληρώσουν τα επαγγελματικά τους καθήκοντα, όπως για παράδειγμα να σας παρέχουν μια εξαιρετική διαδικτυακή εμπειρία ή να εξετάσουν το αίτημά σας για υποστήριξη. Σε ορισμένες περιπτώσεις, πρέπει επίσης να μοιραστούμε τα προσωπικά σας δεδομένα με αποδέκτες εκτός της εταιρείας μας. Σας διαβεβαιώνουμε ότι τα δεδομένα σας κοινοποιούνται σε αυτούς τους παραλήπτες μόνο στο βαθμό που είναι απαραίτητο για τους καθορισμένους σκοπούς και μόνο εφόσον επιτρέπεται από το νόμο.

Εκτός από την κοινοποίηση των δεδομένων με τα μέρη που έχουν ήδη καθοριστεί παραπάνω, θα κοινοποιήσουμε τα δεδομένα σας αποκλειστικά ως εξής

**Α.**  Άλλα τρίτα μέρη και πάροχοι υπηρεσιών

Εκτός από τους εκτελούντες την επεξεργασία δεδομένων, συνεργαζόμαστε επίσης με τρίτους, στους οποίους κοινοποιούμε τα προσωπικά σας δεδομένα, οι οποίοι όμως δεν δεσμεύονται από τις οδηγίες μας και επεξεργάζονται τα δεδομένα σας ανεξάρτητα. Αυτοί μπορεί να είναι οι σύμβουλοι, οι δικηγόροι ή οι λογιστές μας, οι οποίοι λαμβάνουν τα δεδομένα σας από εμάς βάσει σύμβασης και επεξεργάζονται τα προσωπικά σας δεδομένα για νομικούς σκοπούς ή για την προστασία των δικών μας συμφερόντων. Σε καμία περίπτωση δεν θα πουλήσουμε ή θα ενοικιάσουμε τα προσωπικά σας δεδομένα σε τρίτους χωρίς τη ρητή και ενημερωμένη συγκατάθεσή σας.

## B. Συγχωνεύσεις & εξαγορές, αλλαγή ιδιοκτησίας

Σε περίπτωση συγχώνευσης με ή εξαγοράς από άλλη εταιρεία ή όμιλο επιχειρήσεων, ενδέχεται να χρειαστεί να αποκαλύψουμε περιορισμένες πληροφορίες στην εν λόγω εταιρεία και στους συμβούλους της, οι οποίοι δεσμεύονται να διατηρήσουν την εμπιστευτικότητα των προσωπικών σας δεδομένων. Αυτό μπορεί να συμβεί σε περιπτώσεις όπως οι διαδικασίες δέουσας επιμέλειας και οι γνωστοποιήσεις υπό τις κανονιστικές απαιτήσεις.

Σε κάθε περίπτωση, θα διασφαλίσουμε ότι αποκαλύπτουμε μόνο τον ελάχιστο αριθμό πληροφοριών που απαιτούνται για τη διενέργεια της συναλλαγής, ενώ παράλληλα θα εξετάζουμε προσεκτικά τη δυνατότητα αφαίρεσης ή ανωνυμοποίησης οποιωνδήποτε δεδομένων που θα μπορούσαν να ταυτοποιήσουν πρόσωπα.

## Γ. Εισαγγελικές αρχές, δικαστήρια και άλλες δημόσιες αρχές

Κατά καιρούς μπορεί να μας ζητηθεί να αποκαλύψουμε προσωπικά δεδομένα σε δημόσιες αρχές. Σε ορισμένες περιπτώσεις, ενδέχεται να αποκαλύψουμε δεδομένα προσωπικού χαρακτήρα σε δημόσιες αρχές προκειμένου να εγείρουμε ή να υπερασπιστούμε νομικές αξιώσεις, να προστατεύσουμε τα δικαιώματα και τα συμφέροντά μας ή να αντιμετωπίσουμε ζητήματα ασφάλειας.

Παραδείγματα τέτοιων καταστάσεων περιλαμβάνουν τη συνεργασία για την ανίχνευση και την πρόληψη διαφόρων μορφών εγκλημάτων, την ανταπόκριση σε νομικές διαδικασίες, όπως δικαστικές αποφάσεις ή κλητεύσεις, ή την ανταλλαγή δεδομένων με τις φορολογικές αρχές για σκοπούς που σχετίζονται με τη φορολογική νομοθεσία. Τέτοιες δημόσιες αρχές μπορεί να περιλαμβάνουν αστυνομικές αρχες, δικαστήρια, φορολογικές αρχές ή άλλους κυβερνητικούς φορείς.

# Πώς διαβιβάζουμε τα προσωπικά σας δεδομένα σε άλλες χώρες;

Εμείς και οι τρίτοι με τους οποίους μοιραζόμαστε τα προσωπικά σας δεδομένα ενδέχεται να διαβιβάζουμε δεδομένα σε χώρες διαφορετικές από τη χώρα στην οποία χρησιμοποιείτε τις υπηρεσίες μας. Όπου πραγματοποιούνται τέτοιες διαβιβάσεις, λαμβάνουμε τα κατάλληλα μέτρα για να διασφαλίσουμε ότι τα δεδομένα σας έχουν πάντοτε επαρκές επίπεδο προστασίας στις χώρες στις οποίες διαβιβάζονται.

Για παράδειγμα, εάν διαβιβάζουμε τα προσωπικά σας δεδομένα από χώρα εντός του Ευρωπαϊκού Οικονομικού Χώρου (ΕΟΧ) σε χώρα εκτός του ΕΟΧ, λαμβάνουμε κατάλληλα μέτρα προστασίας για να διασφαλίσουμε ότι οι διαβιβάσεις αυτές παρέχουν επίπεδο προστασίας που συμμορφώνεται με τις απαιτήσεις προστασίας δεδομένων. Εάν υπάρχουν ειδικές περαιτέρω απαιτήσεις της νομοθεσίας της χώρας στην οποία χρησιμοποιείτε τις υπηρεσίες μας, θα τις τηρούμε και αυτές. Συγκεκριμένα, όσον αφορά τις διαβιβάσεις από τον ΕΟΧ σε χώρες εκτός ΕΟΧ, βασιζόμαστε σε μια σειρά διασφαλίσεων:

**Αποφάσεις επάρκειας** από την Επιτροπή της ΕΕ (συμπεριλαμβανομένων και των Ηνωμένων Πολιτειών, στο βαθμό που οι αποδέκτες έχουν πιστοποιηθεί βάσει του πλαισίου προστασίας ΕΕ-ΗΠΑ (Privacy Framework) ή άλλης ισχύουσας αμοιβαίας συμφωνίας μεταξύ της ΕΕ και των ΗΠΑ), **Τυποποιημένες συμβατικές ρήτρες** που συμφωνούνται αμοιβαία στη σύμβασή μας με τον αποδέκτη των δεδομένων (συμπεριλαμβανομένων τυχόν συμπληρωματικών μέτρων, εάν απαιτείται).

**Περαιτέρω κατάλληλες διασφαλίσεις** σύμφωνα με το άρθρο 46 ΓΚΠΔ (για παράδειγμα δεσμευτικοί εταιρικοί κανόνες).

Εάν επιθυμείτε να λάβετε αντίγραφο των κατάλληλων εγγυήσεων που διασφαλίζουν τη διαβίβαση δεδομένων, παρακαλούμε επικοινωνήστε μαζί μας.

# Ποια είναι τα νομικά σας δικαιώματα;

Σύμφωνα με τους νόμους περί προστασίας δεδομένων προσωπικού χαρακτήρα, έχετε τα ακόλουθα δικαιώματα:

**Δικαίωμα Πρόσβασης** Έχετε το δικαίωμα να έχετε πρόσβαση στα προσωπικά σας δεδομένα και να λάβετε πρόσθετες πληροφορίες σχετικά με τον τρόπο με τον οποίο τα επεξεργαζόμαστε. Μπορείτε επίσης να ζητήσετε αντίγραφο των προσωπικών σας δεδομένων.

**Δικαίωμα διόρθωσης** Εάν παρατηρήσετε ότι τα προσωπικά σας δεδομένα είναι εσφαλμένα,

μπορείτε πάντα να ζητήσετε να τα διορθώσουμε.

**Δικαίωμα διαγραφής** Έχετε το δικαίωμα να μας ζητήσετε να διαγράψουμε τα προσωπικά σας δεδομένα. Σημειώστε ότι, ακόμη και αν ασκήσετε αυτό το δικαίωμα, ενδέχεται να είμαστε υποχρεωμένοι να διατηρήσουμε ορισμένα από τα δεδομένα σας, εάν τα επεξεργαζόμαστε στο πλαίσιο των νομικών μας υποχρεώσεων ή για την επιδίωξη των δικών μας (ή τρίτων) νόμιμων συμφερόντων, όπως η διεκδίκηση ή η υπεράσπιση νομικών αξιώσεων, η ολοκλήρωση ερωτημάτων εξυπηρέτησης πελατών, η πρόληψη της απάτης ή η προστασία μας ή άλλων από καταχρηστική συμπεριφορά.

**Δικαίωμα περιορισμού της επεξεργασίας**

Εάν έχετε ζητήσει τη διαγραφή των προσωπικών σας δεδομένων, αλλά μας απαγορεύει ο νόμος να τα διαγράψουμε αμέσως, θα αποθηκεύσουμε τα δεδομένα σας στα αρχεία μας και θα τα διατηρήσουμε για τον αποκλειστικό σκοπό της εκπλήρωσης των νομικών μας υποχρεώσεων. Ωστόσο, δεν θα μπορείτε να χρησιμοποιήσετε τις υπηρεσίες μας κατά τη διάρκεια αυτού του χρονικού διαστήματος, καθώς αυτό θα απαιτούσε να αποαρχειοθετήσουμε τα προσωπικά σας δεδομένα.

**Δικαίωμα στη φορητότητα δεδομένων**

Μπορείτε να μας ζητήσετε να σας παράσχουμε ή σε άλλον υπεύθυνο επεξεργασίας τα προσωπικά σας δεδομένα σε μορφή αναγνώσιμη από μηχανήματα. Ωστόσο, σημειώστε ότι αυτό το δικαίωμα ισχύει μόνο για δεδομένα που επεξεργαζόμαστε βάσει της συγκατάθεσής σας

**Δικαίωμα ένστασης κατά της επεξεργασίας των δεδομένων σας**

Έχετε το δικαίωμα, για λόγους που απορρέουν από την ιδιαίτερη κατάστασή σας, να αντιταχθείτε ανά πάσα στιγμή σε οποιαδήποτε επεξεργασία των προσωπικών σας δεδομένων, που υποβάλλονται σε επεξεργασία βάσει των νόμιμων συμφερόντων μας. Εάν αντιταχθείτε, δεν θα επεξεργαζόμαστε πλέον τα προσωπικά σας δεδομένα, εκτός εάν μπορούμε να αποδείξουμε επιτακτικούς λόγους για την επεξεργασία που υπερισχύουν των συμφερόντων, των δικαιωμάτων και των ελευθεριών σας ή η επεξεργασία εξυπηρετεί τη διεκδίκηση, άσκηση ή υπεράσπιση νομικών αξιώσεων.

Έχετε επίσης το δικαίωμα να αντιταχθείτε ανά πάσα στιγμή, χωρίς να δώσετε καμία εξήγηση, στην επεξεργασία των προσωπικών σας δεδομένων για σκοπούς άμεσης εμπορικής προώθησης (συμπεριλαμβανομένης οποιασδήποτε σχετικής κατάρτισης προφίλ). Μπορείτε να το κάνετε αυτό, μέσω των ρυθμίσεων του λογαριασμού σας στο slice.

**Δικαίωμα καταγγελίας** Μπορείτε να υποβάλετε καταγγελία σχετικά με την επεξεργασία των

προσωπικών σας δεδομένων από το slice στην αρχή προστασίας δεδομένων στη χώρα της συνήθους διαμονής σας, του τόπου εργασίας ή του τόπου όπου πιστεύετε ότι έχει σημειωθεί παραβίαση της νομοθεσίας περί προστασίας δεδομένων. Σε περίπτωση διασυνοριακής επεξεργασίας δεδομένων, μπορείτε επίσης να υποβάλετε καταγγελία στην κύρια εποπτική αρχή μας στο Βερολίνο της Γερμανίας.

Η Εποπτική Αρχή που είναι αρμόδια για την Ελλάδα είναι: Ελληνική Αρχή Προστασίας Δεδομένων Προσωπικού Χαρακτήρα Τηλέφωνο: +30-210 6475600

Φαξ: +30-210 6475628

E-mail: contact@dpa.gr

**Δικαίωμα να μην υπόκειστε σε απόφαση που βασίζεται αποκλειστικά στην αυτοματοποιημένη επεξεργασία**

Έχετε το δικαίωμα να αντιταχθείτε σε μια πλήρως αυτοματοποιημένη απόφαση (δηλαδή χωρίς ανθρώπινη παρέμβαση στη διαδικασία λήψης αποφάσεων) που έχει νομικά αποτελέσματα ή σας επηρεάζει σημαντικά.

Για να ασκήσετε τα δικαιώματά σας, σας ενθαρρύνουμε να χρησιμοποιήσετε τις λειτουργίες που είναι διαθέσιμες στον λογαριασμό σας ανά πάσα στιγμή. Για παράδειγμα, εάν θέλετε να διαγράψετε τα δεδομένα σας, μπορείτε να το κάνετε απευθείας ακολουθώντας τα σχετικά βήματα στο προφίλ σας. Αυτές οι μέθοδοι αυτοεξυπηρέτησης έχουν σχεδιαστεί για να επιταχύνουν τη διαδικασία εκπλήρωσης των δικαιωμάτων σας. Εναλλακτικά, μπορείτε επίσης να επικοινωνήσετε μαζί μας μέσω email στο info@sliceapp.gr για περαιτέρω βοήθεια.

# Πόσο καιρό διατηρούμε τα δεδομένα σας;

Διατηρούμε τα προσωπικά σας δεδομένα για όσο διάστημα είναι απαραίτητο για την επίτευξη των σκοπών που περιγράψαμε παραπάνω. Η διάρκεια για την οποία διατηρούμε τα προσωπικά σας δεδομένα καθορίζεται από παράγοντες όπως το εύρος, η φύση και οι σκοποί της επεξεργασίας των προσωπικών σας δεδομένων και αν έχουμε έννομα συμφέροντα ή νομικές υποχρεώσεις που απαιτούν από εμάς να διατηρήσουμε τα προσωπικά σας δεδομένα.

**Τροποποιήσεις στην παρούσα Δήλωση Απορρήτου**

**Πώς χρησιμοποιούμε την αλγοριθμική λήψη αποφάσεων;**

Ορισμένες από τις διαδικασίες μας περιλαμβάνουν τη χρήση αλγοριθμικής λήψης αποφάσεων και μηχανικής μάθησης. Προσπαθούμε συνεχώς να εφαρμόζουμε μεθόδους που διασφαλίζουν σημαντικό επίπεδο ανθρώπινης επίβλεψης στη διαδικασία λήψης αποφάσεων, επιτρέποντάς μας να τροποποιούμε ή να αντιστρέψουμε τις αποφάσεις όπως απαιτείται.

Σε πολλές περιπτώσεις, οι αλγοριθμικές διαδικασίες λήψης αποφάσεων χωρίς ανθρώπινη επίβλεψη δεν θα έχουν νομικά ή παρόμοια σημαντικά αποτελέσματα για εσάς. Όπου το κάνουν, θα διασφαλίσουμε ότι έχετε το δικαίωμα να μην υπόκειστε στις αλγοριθμικές διαδικασίες λήψης αποφάσεων, εκτός εάν αυτές οι διαδικασίες είναι εξουσιοδοτημένες από την ισχύουσα νομοθεσία ή είναι απαραίτητες για τη σύναψη ή την εκτέλεση μιας σύμβασης. Σε αυτές τις περιπτώσεις, μπορείτε πάντα να αντιταχθείτε στην απόφαση και να ζητήσετε ανθρώπινη αξιολόγηση επικοινωνώντας μαζί μας.

Για λεπτομερείς πληροφορίες σχετικά με τις συγκεκριμένες περιπτώσεις στις οποίες χρησιμοποιούνται αλγοριθμικές διαδικασίες λήψης αποφάσεων, επισκεφτείτε τις παραπάνω ενότητες που εξηγούν πώς χρησιμοποιούμε τα προσωπικά σας στοιχεία.

Ενδέχεται να ενημερώνουμε κατά καιρούς αυτήν τη Δήλωση Απορρήτου για να αντικατοπτρίζει τις νέες διαδικασίες, τις νέες τεχνολογίες και τις νομικές υποχρεώσεις μας. Δεσμευόμαστε να σας κρατάμε ενήμερους μέσω της παρούσας δήλωσης για τυχόν αλλαγές στις πρακτικές απορρήτου μας, επομένως σας ενθαρρύνουμε να επισκέπτεστε συχνά αυτήν τη σελίδα προκειμένου να παρακολουθείτε όλες τις τροποποιήσεις.